
DR.30.7.2001 41 

akan menetapkan dasar-dasar dan keputusan-keputusan, selain daripada memilih 
wakil-wakil yang memegang ahli lembaga, dan kemudiannya bertanggungjawab 
kepada ahli-ahli. 

lnilah di antara prinsip-prinsip koperasi yang saya percaya sebahagian besar 
daripada ahli-ahli sebanyak 4.6 juta orang tidak memahami, dengan itu budaya 
koperasi itu tidak wujud, berlakulah pertikaian dan sebagainya kerana pertindihan 
kuasa di antara orang yang menjadi ahli lembaga dengan pihak pengurusan dengan 
ahli-ahli tidak tahu yang mana satu kuasa masing-masing. Di samping itu, oleh kerana 
ketidakfahaman akan konsep dan prinsip koperasi ini, berlaku penubuhan koperasi 
yang tidak mengikut kaedah, ini saya kerap kali nyatakan. 

Jadi, pada hari ini saya ingin menekankan pentingnya koperasi ini diberi 
perhatian kerana terutama kita berhadapan dengan satu dunia ekonomi yang semakin 
mencabar, Tuan Yang di-Pertua, saya baca satu kenyataan seorang pemimpin, dengan 
izin, 'The chance of a synchronised worldwide recession has become a serious 
danger." Dan ada menyatakan jika ekonomi Amerika tidak pulih pada setengah tahun 
kedua synchronised world wide recession ini pasti akan berlaku dan orang Amerika 
pula menyatakan, dengan izin, "six billion people in the world are being carried on the 
back of 330 million customers in the United States, eventually there is going to be a bad 
combination, US have become the customer of last resort." Bermakna orang Amerika 
pun tidak percaya yang mereka mesti bertanggungjawab dalam memastikan economic 
recession ini tidak berlaku. 

Sehubungan dengan itu, saya ingin memberi sedikit pandangan saya, 
pertama, untuk mewujudkan manusia koperasi, kita perlu memperkukuhkan struktur 
dan institusi koperasi. Oleh itu, saya berpendapat dari segi latihan dan pendidikan 
perlu diberi kepada semua ahli-ahli koperasi. Berasaskan kepada koperasi yang ada di 
daerah Kinta, saya dapati tidak ada kursus-kursus latihan serta pendidikan diberi 
kepada ahli-ahli koperasi. 

Kedua, saya dapati sektor koperasi tidak diberi perhatian oleh mana-mana 
pihak, tidak ada perhatian oleh media, kita jarang jumpa banyak maklumat tentang 
koperasi, kita selalu dengar tentang syarikat-syarikat korporat. Hari ini saya mengambil 
bahagian dalam perbahasan selain memang saya hendak mengambil bahagian kerana 
saya rasa ini satu perubahan, kita sudah overdosed dengan syarikat-syarikat korporat 
yang bermasalah, hari ini kita bercakap tentang koperasi. 

Pihak media tidak banyak memberi perhatian kepada koperasi, sehinggakan 
kita tidak sedar ada 4.6 juta ahli yang boleh dikatakan cukup ramai, tetapi seolah-olah 
koperasi adalah satu industri yang telah terpinggir, oleh itu tidak wujud minat orang 
kepada koperasi untuk memperkukuhkan struktur serta institusi koperasi ini tidak begitu 
mendatangkan minat kerana tidak ada banyak liputan dalam akhbar-akhbar. 

Begitu juga dari segi kerajaan pun saya ingat kurang memberi perhatian. 
Dahulu ada Bank Kerjasama Koperasi, sekarang tinggal Bank Rakyat sahaja, tidak 
banyak sangat peluang-peluang untuk pembiayaan. Di samping itu, institusi-institusi 
untuk melahirkan orang koperasi tidak ada, sepatutnya kita ada diploma dalam bidang 
koperasi, bukan dibuat oleh kerajaan semata-mata, tetapi oleh badan profesional untuk 
kita wujudkan orang koperasi yang kini tidak ada dalam negara kita. 

Kemudian kita tidak ada banyak badan-badan profesional mengenai dengan 
koperasi untuk meningkatkan dari segi kepakaran serta ilmu pengetahuan yang terkini 
untuk bidang ini, untuk meningkatkan effectiveness koperasi-koperasi dan sebagainya, 
menyediakan kemudahan-kemudahan seperti mengadakan nasihat strategik, 
bagaimana untuk memulakan koperasi, pengurusan projek dan sebagainya, tidak 
begitu banyak. Kemudian dari segi pihak-pihak profesional dalam bidang ini juga 
individu-individu profesional tidak begitu banyak ada dalam sektor koperasi ini. 

Di samping itu, Tuan Yang di-Pertua, saya juga ingin memberi sedikit 
pandangan mengenai struktur pasaran ekonomi negara kita. Kita dapati dari sudut 
consumerism, bukan daripada sudut ekonomi secara menyeluruh, salah satu daripada 
sektor yang kita dapati pasaran kita agak lemah ialah bidang perumahan. Bidang 
perumahan agak lemah kerana kita tahu masih ramai lagi rakyat kita yang tidak 
memiliki rumah. Saya berpendapat bahawa koperasi boleh memainkan peranan yang 
cukup panting dari segi penyediaan rumah kerana kita tahu dalam bidang ini, antara 
halangan-halangan kepada pembeli untuk memiliki rumah pertama, masalah down 



akan menetapkan dasar-dasar dan keputusan-keputusan, selain daripada memilih wakil-wakil yang memegang ahli lembaga, dan kemudiannya bertanggungjawab kepada ahli-ahli. lnilah di antara prinsip-prinsip koperasi yang saya percaya sebahagian besar daripada ahli-ahli sebanyak 4.6 juta orang tidak memahami, dengan itu budaya koperasi itu tidak wujud, berlakulah pertikaian dan sebagainya kerana pertindihan kuasa di antara orang yang menjadi ahli lembaga dengan pihak pengurusan dengan ahli-ahli tidak tahu yang mana satu kuasa masing-masing. Di samping itu, oleh kerana ketidakfahaman akan konsep dan prinsip koperasi ini, berlaku penubuhan koperasi yang tidak mengikut kaedah, ini saya kerap kali nyatakan. Jadi, pada hari ini saya ingin menekankan pentingnya koperasi ini diberi perhatian kerana terutama kita berhadapan dengan satu dunia ekonomi yang semakin mencabar, Tuan Yang di-Pertua, saya baca satu kenyataan seorang pemimpin, dengan izin, 'The chance of a synchronised worldwide recession has become a serious danger." Dan ada menyatakan jika ekonomi Amerika tidak pulih pada setengah tahun kedua synchronised world wide recession ini pasti akan berlaku dan orang Amerika pula menyatakan, dengan izin, "six billion people in the world are being carried on the back of 330 million customers in the United States, eventually there is going to be a bad combination, US have become the customer of last resort." Bermakna orang Amerika pun tidak percaya yang mereka mesti bertanggungjawab dalam memastikan economic recession ini tidak berlaku. Sehubungan dengan itu, saya ingin memberi sedikit pandangan saya, pertama, untuk mewujudkan manusia koperasi, kita perlu memperkukuhkan struktur dan institusi koperasi. Oleh itu, saya berpendapat dari segi latihan dan pendidikan perlu diberi kepada semua ahli-ahli koperasi. Berasaskan kepada koperasi yang ada di daerah Kinta, saya dapati tidak ada kursus-kursus latihan serta pendidikan diberi kepada ahli-ahli koperasi. Kedua, saya dapati sektor koperasi tidak diberi perhatian oleh mana-mana pihak, tidak ada perhatian oleh media, kita jarang jumpa banyak maklumat tentang koperasi, kita selalu dengar tentang syarikat-syarikat korporat. Hari ini saya mengambil bahagian dalam perbahasan selain memang saya hendak mengambil bahagian kerana saya rasa ini satu perubahan, kita sudah overdosed dengan syarikat-syarikat korporat yang bermasalah, hari ini kita bercakap tentang koperasi. Pihak media tidak banyak memberi perhatian kepada koperasi, sehinggakan kita tidak sedar ada 4.6 juta ahli yang boleh dikatakan cukup ramai, tetapi seolah-olah koperasi adalah satu industri yang telah terpinggir, oleh itu tidak wujud minat orang kepada koperasi untuk memperkukuhkan struktur serta institusi koperasi ini tidak begitu mendatangkan minat kerana tidak ada banyak liputan dalam akhbar-akhbar. Begitu juga dari segi kerajaan pun saya ingat kurang memberi perhatian. Dahulu ada Bank Kerjasama Koperasi, sekarang tinggal Bank Rakyat sahaja, tidak banyak sangat peluang-peluang untuk pembiayaan. Di samping itu, institusi-institusi untuk melahirkan orang koperasi tidak ada, sepatutnya kita ada diploma dalam bidang koperasi, bukan dibuat oleh kerajaan semata-mata, tetapi oleh badan profesional untuk kita wujudkan orang koperasi yang kini tidak ada dalam negara kita. Kemudian kita tidak ada banyak badan-badan profesional mengenai dengan koperasi untuk meningkatkan dari segi kepakaran serta ilmu pengetahuan yang terkini untuk bidang ini, untuk meningkatkan effectiveness koperasi-koperasi dan sebagainya, menyediakan kemudahan-kemudahan seperti mengadakan nasihat strategik, bagaimana untuk memulakan koperasi, pengurusan projek dan sebagainya, tidak begitu banyak. Kemudian dari segi pihak-pihak profesional dalam bidang ini juga individu-individu profesional tidak begitu banyak ada dalam sektor koperasi ini. Di samping itu, Tuan Yang di-Pertua, saya juga ingin memberi sedikit pandangan mengenai struktur pasaran ekonomi negara kita. Kita dapati dari sudut consumerism, bukan daripada sudut ekonomi secara menyeluruh, salah satu daripada sektor yang kita dapati pasaran kita agak lemah ialah bidang perumahan. Bidang perumahan agak lemah kerana kita tahu masih ramai lagi rakyat kita yang tidak memiliki rumah. Saya berpendapat bahawa koperasi boleh memainkan peranan yang cukup panting dari segi penyediaan rumah kerana kita tahu dalam bidang ini, antara halangan-halangan kepada pembeli untuk memiliki rumah pertama, masalah down.